യുവെയ്ക്ക് രണ്ടാം ജയം ടൂറിന്: ഇറ്റാലിയന് ഫുട്ബോള് ലീഗ് സീരി എയില് മുന് ചാമ്ബ്യന് യുവന്റസിന് തുടര്ച്ചയായ രണ്ടാം ജയം. സാമ്ബ്രോഡിയയ്ക്കെതിരേ സ്വന്തം തട്ടകത്തില് നടന്ന മത്സരത്തില് യുവെ 32 നാണു യുവെ ജയിച്ചത്്. അലിയന്സ് സ്റ്റേഡിയത്തില് പൗലോ ഡിബാല, ലിയനാഡോ ബൊനൂചി, മരിയോ ലൂകാറ്റെലി എന്നിവര് ഗോളടിച്ചു. സാമ്ബ്രോഡിയ്ക്കു വേണ്ടി യൊഷിദ, കാന്ദ്രീവ എന്നിവര് ഗോളടിച്ചു. മത്സരത്തിന്റെ 10ാം മിനിറ്റില് തന്നെ ഡിബാല യുവെയെ മുന്നിലെത്തിച്ചു. ലൂകാറ്റെലിയുടെ അസിസ്റ്റിലായിരുന്നു ഗോള്. ഒന്നാം പകുതിയുടെ അവസാന മിനിറ്റില് ലഭിച്ച പെനാല്റ്റി ഗോളാക്കി ബൊനൂചി ലീഡ് ഇരട്ടിയാക്കി. തൊട്ടടുത്ത നിമിഷം യൊഷിദ ഒരു ഗോള് മടക്കി. രണ്ടാം പകുതിയുടെ തുടക്കത്തില് തന്നെ യുവന്റസ് മൂന്നാം ഗോളടിച്ചു. കുലുസവെസ്കിയുടെ പാസില്നിന്നു ലൂകാറ്റെലിയാണു ഗോളടിച്ചത്. താരത്തിന്റെ യുവെയിലെ ആദ്യ ഗോളാണിത്. 83ാം മിനിറ്റില് കാന്ദ്രീവ ഒരു ഗോള് മടക്കി യുവെ സമ്മര്ദ്ദത്തിലാക്കി. ജയത്തോടെ യുവന്റസിന് ആറ് മത്സരങ്ങളില്നിന്ന് എട്ട് പോയിന്റായി. ആറ് മത്സരങ്ങളില്നിന്നു 16 പോയിന്റ് നേടിയ ഇന്റര് മിലാന് ഒന്നാം സ്ഥാനത്തു തുടരുകയാണ്. അഞ്ച് കളികളില്നിന്ന് 15 പോയിന്റ് നേടിയ നാപോളി രണ്ടാമതാണ്. ഇന്റര് മിലാന് ആറ് കളികളില്നിന്നു 14 പോയിന്റുമായി പിന്നാലെയുണ്ട്. ഡിബാലയ്ക്കും ആല്വാരോ മൊറാട്ടയും പരുക്കേറ്റതു യുവെയ്ക്കു തിരിച്ചടിയായി. 22ാം മിനിറ്റില് മുടന്തിക്കൊണ്ട് ഡിബാല കളം വിട്ടു. മൊറാട്ടയും വൈകാതെ കളംവിട്ടു. ചെല്സിക്കെതിരേ നടക്കുന്ന ചാമ്ബ്യന്സ് ലീഗില് ഇരുവരും കളിക്കില്ലെന്നു കോച്ച് മാസിമിലിയാനോ അലെഗ്രി പറഞ്ഞു. ചാമ്ബ്യന്സ് ലീഗില് ആദ്യ മത്സരം ജയിച്ചാണു യുവെയും ചെല്സിയും തുടങ്ങിയത്. ചെല്സി സെനിറ്റിനേയും യുവന്റസ് മാല്മോയെയും തോല്പ്പിച്ചു.